Diplomatia pasporto

Diplomatia pasporto (foje ankaŭ nomata diplomata pasporto) estas pasporto eldonita de suverena ŝtato al ĝiaj diplomatoj por ilia profesia vojaĝo, same kiel al homoj akompanantaj ilin, same por altrangaj ŝtatoficistoj, kiel ekzemple parlamentanoj aŭ ministeriaj oficistoj kun politikaj funkcioj kaj estas uzata por oficialaj vojaĝoj. 

 Priskribo 
La posedanto de diplomatia pasporto ĝenerale profitas de la diplomatia imuneco donita de la Viena Konvencio pri Diplomatiaj Rilatoj de la 18-an de aprilo 1961. La du terminoj tamen ne tute interkovriĝas, ĉar diplomatian pasporton eldonas la lando por kiu la diplomato laboras, dum diplomatian imunecon (eble) donas la gastiganta lando, ĉu per duflankaj aŭ internaciaj interkonsentoj, ĉu per persona enirpermeso rekonante la diplomatian rolon de la posedanto de ĉi tiu tipo de pasporto (rajto ofte formaligita pervizo). Imuneco kaj netuŝebleco estas protektoj rezervitaj por ambasadoroj kaj karieraj diplomatoj, kiuj estas identigitaj per specifa titolo.

Se posedanto de diplomatia pasporto vojaĝas pro personaj kialoj, ili devas prezenti malsaman pasporton. Diplomatiaj pasportoj estas rezervitaj por diplomatoj por oficiala afero.

Diplomatiaj pasportoj plej ofte validas dum tri jaroj kaj havas malsaman koloron ol ordinaraj pasportoj.

 Vidu ankaŭ 
 Viena Konvencio de Diplomatiaj Rilatoj

Kategorio:Pasportoj